ศุลกากรดึงร้านค้านำจักรยานมือสอง400คันขายตลาดคลองผดุงฯ
กรมศุลกากรดึงผู้ประกอบการนำเข้าจักรยานมือสอง นำจักรยานมาจำหน่านในงานตลาดคลองผดุงกรุงเกษมเดือน ธ.ค.จำนวน 300-400คัน
29 ต.ค. 2565

กรมศุลกากรดึงผู้ประกอบการนำเข้าจักรยานมือสอง นำจักรยานมาจำหน่านในงานตลาดคลองผดุงกรุงเกษมเดือน ธ.ค.จำนวน 300-400คัน
เมื่อวันที่ 28 พ.ย. กรมศุลกากรแถลงว่า กระทรวงการคลังจะเป็นเจ้าภาพการจัดงานตลาดคลองผดุงกรุงเกษม ณ บริเวณตลาดคลองผดุงกรุงเกษม ข้างทำเนียบรัฐบาล โดยมีกำหนดจัดงานระหว่างวันที่ 1 – 23 ธ.ค. 2559 ตั้งแต่เวลา 10.00-19.00 น. ภายใต้ชื่องาน "คลังพัฒนาชาติ ตลาดคลองผดุงสร้างชีวิต เสริมสร้างเศรษฐกิจมั่นคง” 
ทั้งนี้ ในส่วนของกรมศุลกากร ได้รับมอบหมายให้เข้าร่วมกิจกรรมในสัปดาห์ที่ 2 ระหว่างวันที่ 10 - 16 ธ.ค. 2559  เวลา  10.00 - 19.00 น.  ภายใต้หัวข้อ “คลังของดี 4 ภาค” กรมศุลกากรได้ประสานร้าน "คลัง 9 ไบค์" ผู้ประกอบการนำเข้าและจำหน่ายรถจักรยานมือสอง ในอำเภอแม่สอด จังหวัดตาก มาร่วมเปิดร้านจำหน่ายจักรยาน โดยมีราคาเริ่มต้นตั้งแต่ 1,500 – 20,000 บาท จำนวนประมาณ 300 - 400 คัน โดยจักรยานดังกล่าวได้ผ่านพิธีการศุลกากรโดยถูกต้องแล้ว  
สำหรับรูปแบบของการจัดงานภายในแนวคิด การพัฒนาย่านคลองผดุงกรุงเกษมสู่แหล่งท่องเที่ยวที่มีชีวิต กระตุ้นเศรษฐกิจ ลดความเลื่อมล้ำ สร้างงาน สร้างอาชีพสร้างรายได้  ให้ผู้ประกอบการรายย่อย กลุ่มเกษตรกร กลุ่มสหกรณ์ ตามนโยบายของรัฐ รูปแบบ แบ่งออกเป็น 3 สัปดาห์ คือ สัปดาห์ที่ 1 “คลังรวมใจถวายองค์พ่อหลวง” สัปดาห์ที่ 2 “คลังของดี 4 ภาค” และสัปดาห์ที่ 3 “คลังของขวัญวันปีใหม่” โดยกระทรวงการคลังได้จัดให้มีการออกร้านของผู้ประกอบการที่เป็นลูกค้าของหน่วยงานในสังกัดกระทรวงการคลัง รัฐวิสาหกิจในสังกัดและหน่วยงานในกำกับกระทรวงการคลัง
ภาพประกอบข่าวจากแฟ้มภาพ